Haeska mõis (Valjala)

Haeska mõis (saksa keeles Hasik) oli rüütlimõis Valjala kihelkonnas Saaremaal. Nüüdisajal asuvad mõisa maad Saare maakonnas Saaremaa ja Saaremaa vallas.

Mõis tekkis 1450. aastal kolmest vakusest (Konde, Metzküll ja Hauist) läänistatud maadest.

Aastail 1632–1791 kuulus mõis Nolckenitele, 1786. aastal müüs Georg Wilhelm Pilar von Pilchau Haeska mõisa Lorenz Gottlieb von der Osten Sackenile, kuid hiljem kuulus mõis taas NolckeniteleHaeska mõis (Valjala khk), Kinnistute register Eesti Rahvusarhiivis ja  1919. aastal parun Erich Nolckenile.

1914. aastal kuulus mõisale 948,52 hektarit mõisamaad, 1013,63 ha talumaad. 1909. aastal kuulus mõis Kogula valda, 1939. aastal kuulus endine mõisasüda Valjala valda.

Mõisa peahoone on hävinud. Varemete põhjal on järeldatud, et see oli ühekorruseline puithoone võlvitud keldritega. Kõrvalhooned on enamikus hävinud või varemetes. Peahoone ees asus lihtne lehtpuuparkHaeska mõis Mõisate ülevaated (1974). Muinsuskaitseamet (vaadatud 20. august 2012).

Viited

 Välislingid 
Haeska mõis (Valjala khk), Kinnistute register Eesti Rahvusarhiivis

Kategooria:Saaremaa mõisad
Kategooria:Saaremaa vald
Kategooria:Valjala kihelkond
Kategooria:Tiesenhausenite mõisad
Kategooria:Nolckenite mõisad